Na temelju članaka 46. Statuta Katoličke osnovne škole „Ivo Mašina“, Školski odbor na sjednici održanoj 4. studenoga 2021. godine donosi:

KUĆNI RED

ŠKOLSKE SPORTSKE DVORANE KATOLIČKE OSNOVNE ŠKOLE „IVO MAŠINA“

Članak 1.

Ovaj kućni red primjenjuje se u sportskoj dvorani Katoličke osnovne škole „Ivo Mašina“ i odnosi se na sve korisnike, najmoprimatelje i posjetitelje sportske dvorane.

Članak 2.

Radi sigurnosti svih korisnika, najmoprimatelja i posjetitelja, u prostoru dvorane zabranjeno je:

* unošenje i konzumiranje hrane i alkoholnih pića te pušenje u svim prostorijama dvorane,
* unošenje oružja i oruđa, lako zapaljivih materijala i uređaja koji mogu izazvati požar ili eksploziju,
* neracionalno postupanje, poput nekontroliranog trošenja vode u sanitarnim čvorovima,
* remećenje javnog reda dvorane; postavljanje plakata, oglasa, promidžbenog materijala bez dozvole uprave dvorane.
* unošenje prijevoznih sredstava (bicikala, rola, skateboarda, romobila…) kao i životinja.
* korištenje opreme i rekvizita iz skladišta dvorane kao i rekvizita i opreme koji su dio kabineta TZK (isključivo namjenski može se koristiti oprema u samom prostoru dvorane),
* unositi vlastite sprave i pomoćno –tehnička sredstva i postavljati ih u prostoru dvorane ( osim sportskih rekvizita, lopte i sl.)
* samoinicijativno paliti rasvjetu, ventilaciju, grijanje, otvarati i zatvarati prozore. Za to je zadužen dežurni djelatnik škole,
* zagrijavanje i igranje loptama u hodniku, svlačionicama i sanitarnim prostorijama.

Sve sprave i opremu potrebno je pažljivo koristiti samo u svrhe za koje su namijenjene te ih nakon korištenja vratiti na odgovarajuće mjesto.

Članak 3.

Organizirana grupa korisnika ( najmoprimatelj ) mora imati voditelja, trenera, profesora ili instruktora koji preuzima odgovornost za njih i ima sljedeće obaveze:

 - u pratnji djelatnika dvorane pregledava iznajmljeni prostor (hodnik, svlačionice, oprema dvorane)

 - nakon završetka korištenja svih rezerviranih prostora i pregleda s djelatnikom dvorane potpisuje zapisnik o eventualnim oštećenjima

 - osigurava red i disciplinu u grupi te upozorava članove grupe na pridržavanje odredbi Kućnog reda

- osigurava da članovi grupe na igralište ulaze samo u čistoj sportskoj obući, namijenjenoj isključivo za treninge

-u prostore dvorane (hodnik, svlačionice,dvorana) dozvoljen je ulazak samo korisnicima koji imaju čistu sportsku opremu (rezervne tenisice za dvoranu), svim drugim osobama bez opreme nije dozvoljen boravak u prostorima dvorane (dvorana nema prostor za gledatelje).

Za vrijeme treninga na igralištu dvorane mogu boraviti samo sportaši, treneri i službene osobe kluba **u sportskoj opremi koju koriste isključivo za vrijeme boravka na igralištu dvorane**.

Članak 4.

Ulaz u dvoranu dopušten je korisnicima samo prema rasporedu korištenja izloženom na ulaznim vratima dvorane.

**Korisnici mogu boraviti u prostorima dvorane i svlačionici unutar svog termina.**

Iznimka su natjecanja sportskih klubova, za koje se dolazak i odlazak korisnika dogovara s voditeljem dvorane.

Ukoliko pojedini korisnik neće koristiti ugovoreni termin, dužan je o tome obavijestiti ovlaštenu osobu najmanje 48 sati prije tog termina.

Korisnici dvorane dužni su održavati red i čistoću u prostorijama koje koriste.

Članak 5.

Korisnici dvorane ne mogu svoje termine ustupati drugim korisnicima te se strogo moraju pridržavati rasporeda korištenja dvorane koji izrađuje voditelj dvorane.

Svako nedolično ponašanje za vrijeme nastave, treninga i natjecanja te namjerno uništavanje inventara i opreme sankcionirat će se udaljavanjem korisnika iz dvorane, a za oštećenu opremu i inventar namjerno ili nenamjerno teretit će se korisnik.

Odgovorne osobe korisnika dužne su sva eventualna oštećenja prijaviti nadležnoj osobi škole.

Počinjenu štetu, korisnik je dužan nadoknaditi u roku 72 sata od trenutka počinjenja. Šteta će se nadoknaditi u novčanom iznosu na temelju računa ili procjene.

Članak 6.

Korisnici su dužni sami brinuti o svojim stvarima i vrijednostima. Ne preporučuje se unošenje vrijednih stvari, jer škola ne odgovara za njihov nestanak.

Članak 7.

Sprave i ostala pomagala u vlasništvu dvorane, korisnik je dužan nakon upotrebe vratiti na njihovo mjesto, a ulaz u spremište dozvoljen je korisnicima samo uz prisutnost voditelja i domara.

KLASA: 011-01/21-01/23

URBROJ: 2198-1-48-21-01

Zadar, 4. studenoga 2021. godine

 Predsjednica Školskog odbora

 Ružica Anušić